|  |
| --- |
| **Seletuskiri** |
| Lääne-Harju Vallavalitsuse määruse eelnõu „Lääne-Harju Vallavalitsuse 27.11.2018  määruse nr 11 „Ühissõidukipeatustele kohanime määramine“ muutmine“ juurde |

**Eelnõuga esitatakse ettepanek muuta Lääne-Harju valla haldusterritooriumil paikneva ühissõidukipeatuse kohanimi – Kloogaranna uueks nimeks Treppoja rist.**

MTÜ Põhja-Eesti Ühistranspordikeskuse pöördus Lääne-Harju Vallavalitsuse poole kirjaga 31.07.2020 nr 2-1/239, mis on meie dokumendiregistris registreeritud 31.07.2020 nr 4-4/1-42. Riiklik ühistranspordiregister (ÜTRIS) on andmekogu, mille pidamise eesmärk on koondada ühtsesse andmebaasi käigusolevate bussiliinide ning riigisiseste rongi-, laeva- ja lennuliinide sõiduplaanid ning kehtivad piletihinnad. Registri koosseisu kuuluvad ühistranspordiseaduse §74 lg1 p4 alusel ka ühissõidukipeatuste andmed. Registrisse peavad olema kantud peatused, mis on reaalselt tähistatud osutusmärgiga 541a ning millele on antud omavalitsuse poolt nimi.

Kirjale lisatud ÜTRIS-e väljavõte Lääne-Harju valla haldusterritooriumil olevatest peatustest, kajastab mais ja juunis 2020 läbiviidud peatuste kontrolli, sisaldab kommentaare peatuste kohta.

Bussipeatuse kohanimi Kloogaranna (peatuse kood 21712-1) ja Kloogaranna (peatuse kood 21713-1) on mõlemad looduses tähistatud nimega Klooga. Kohanime vastavusse viimine on sõitjate ja bussijuhtide jaoks oluline, et peatust tähistaval liiklusmärgil oleks õige peatuse nimi.

Bussipeatuste korrastamise käigus tehakse ettepanek muuta Kloogaranna peatuse nimi - Treppoja rist, mis on piirkonnas paremini tajutav ja seostatav kohanimi.

Kohaliku omavalitsuse korralduse seaduse § 30 lõige 1 punkt 4 sätestab vallavalitsuse pädevusse lahendama küsimusi, mis on talle delegeeritud. Lääne-Harju Vallavolikogu 27.03.2018 otsusega nr 43 „Ülesannete delegeerimine“ punktiga 1.4 on delegeeritud Lääne-Harju Vallavalitsusele kohanimeseaduses kohaliku omavalitsuse pädevusse antud ülesannete täitmine.

Kairi Tiitsmann

nõunik

keskkonna- ja planeeringute osakond